**ПОЗИВ ЗА УЧЕШЋЕ У ПРОГРАМУ**

**„ЗАЈЕДНИЦИ ЗАЈЕДНО 2024“**

**О програму „Заједници заједно“**

Програм „Заједници заједно“ пуних 15 година континуирано пружа подршку развоју локалних заједница и унапређењу квалитета живота суграђана у областима науке и образовања, јавног здравља и социјалне заштите, заштите животне средине, културе и спорта.

Током деценије и по унапређени су услови за рад у више од 180 образовних установа и више од 40 установа културе, опремљено је 45 болница и домова здравља, донирано 14 санитетских и патронажних возила, уређено близу 150 дечјих игралишта, паркова, спортских терена и објеката и уложено преко 1,7 милијарди динара.

Сваке године Програм се реализује у складу са потребама локалних самоуправа, као и у складу са националним приоритетима у одређеним областима, посебно водећи рачуна о имплементацији иновативних решења која осигуравају напредак заједнице у корак са савременим тенденцијама.

**„Заједници заједно 2024“**

Свака друштвено одговорна компанија данас има обавезу да у свом пословању буде усмерена на увођење еколошких принципа у своје процесе, да подржи друштво у ком ради у смеру одрживости и популаризације очувања животне средине, а у циљу разумевања важности решавања еколошких изазова.

Управо из наведених разлога компанија НИС у врх приоритета својих улагања поставља заштиту животне средине, са посебним акцентом на енергетску ефикасност и пројекте у области обновљивих извора енергије, те, као и у другим приоритетним областима за локалне самоуправе партнере у овом Програму, жели да подстакне развој у овој области, настојећи да уједно допринесе и остваривању националних приоритета и стратешких циљева државе.

Идеја овогодишњег програмског циклуса је да, заједно са локaлним самоуправама партнерима, као и надлежним министарствима, подстакнемо реализацију пројеката у области обновљивих извора енергије и допринесемо oдрживом eнeргeтском рaзвojу крoз: постизање вишег стандарда одрживости и одговоран однос према природним ресурсима, рaциoнaлизaциjу пoтрoшњe eнeргиje, смањење негативних утицаја на животну средину и испуњaвaњe oбaвeзе да континуирано доприносимо стварању еколошки одговорног амбијента.

Уважавајући све наведено и имајући у виду чињеницу да је компанија НИС једна од највећих енергетских компанија у југоисточној Европи која има капацитет да буде предводник у пружању подршке јавним установама у циљу имплементације и реализације пројеката у области обновљивих извора енергије, донета је одлука да у 2024. години средства опредељена за реализацију пројеката у оквиру програма „Заједници заједно“ у износу од 144,5 милиона динара усмери у област обновљивих извора енергије**,** односно на постављање соларних панела на објекте јавних установа.

Институционални партнери овогодишњег програмског циклуса су Министарство рударства и енергетике и Министарство заштите животне средине.

**Градови и општине, партнери у реализацији овогодишњег програмског циклуса су: Београд, Нови Сад, Пожаревац, Ниш, Чачак, Зрењанин, Панчево, Кикинда, Кањижа, Нови Бечеј, Србобран, Житиште и Велико Градиште.**

**Шта ће Конкурсом бити подржано?**

Компанија НИС упућује позив **свим јавним установама** на територији Београда, Новог Сада, Пожаревца, Ниша, Чачка, Зрењанина, Панчева, Кикинде, Кањиже, Новог Бечеја, Србобрана, Житишта и Великог Градишта да пријаве пројекте **коришћења соларне енергије** за сопствену производњу електричне енергије.

**Конкурсом ће бити подржано:**

Постављање соларних електрана снаге **до 50kW (снага инвертора)**

\*Погледајте детаљније у рубрици Ко може бити носилац пројекта

**Општи услови за учешће у Програму**

*Молимо вас да пажљиво прочитате услове позива. Уколико имате било какву дилему у вези са условима и/или пријавом можете се обратити нашем Консултанту на реализацији овогодишњег програмског циклуса, организацији „Центар за развој лидерства“ на телефон 060/0212260 или на мејл адресу* [*zajednicizajedno@nis.*](mailto:zajednicizajedno@nis.eu)*rs*

\***Ко може бити Носилац пројекта?**

Носиоци пројеката могу да буду **све јавне установе** у градовима и општинама који су обухваћени програмским циклусом „Заједници заједно 2024“, у делатностима везаним за науку и образовање, јавно здравље и социјалну заштиту, културу, спорт и заштиту животне средине.

Носиоци пројеката **могу** бити:

1. **предшколске установе**
2. **основне школе**
3. **средње школе**
4. **више/високе школе, факултети, универзитети, акредитоване научно-истраживачке организације (НИО) и научно-технолошки паркови (НТП)**
5. **домови здравља (са припадајућим амбулантама и диспанзерима)**
6. **болнице**
7. **установе социјалне заштите (домови за децу и омладину, геронтолошки центри, прихватилишта, центри за смештај и боравак и друго)**
8. **установе културе (позоришта, музеји, галерије, домови културе и сл.)**
9. **спортске установе**

**Ко не може бити Носилац пројекта?**

Носиоци пројеката **не могу** бити:

1. **јавна предузећа**
2. **приватна предузећа и компаније**
3. **удружења грађана**
4. **војне школе**
5. **полицијске школе**
6. **приватне образовне/научне установе**
7. **приватне здравствене установе**
8. **приватне установе социјалне заштите**
9. **приватне установе културе**
10. **спортски клубови**

**Које активности неће бити подржане Програмом?**

Програмом неће бити подржане следеће активности:

- активности усмерене ка промоцији политичких странака или ставова

- активности усмерене ка промоцији верских и религијских заједница или ставова

- индивидуална спонзорства

- активности које су већ финансиране из других извора у оквиру нафтно-гасног сектора

- куповина опреме која не служи спровођењу пројектних активности и није у вези с пројектним активностима

**Колико пројеката један Носилац може да пријави?**

Свака јавна установа може да пријави **само један пројекат** за реализацију у 2024/2025. години у својству Носиоца пројекта.

**НАПОМЕНА:** **предност ће имати установе које су у претходних 5 (пет) година реализовале пројекте којима је значајно унапређен ниво енергетске ефикасности објекта јавне установе која аплицира, односно установе које функционално инфраструктурно задовољавају услове за постављање соларних панела.**

\***Информације о пријавној документацији**

Пријава за програмски циклус „Заједници заједно 2024“ подразумева достављање следеће обавезне документације:

- попуњен пријавни формулар

- попуњен образац буџета

- попуњено овлашћење за координатора пројекта (када координатор није и одговорно/ овлашћено лице установе)

- изјава одговорног лица подносиоца пријаве да објекат не подлеже елиминацији

- предмер и предрачун издат од стране одговорног пројектанта\*

- идејни пројекат (уколико установа већ поседује овај документ)

- сагласност локалне самоуправе (документ којим се потврђује да је предложени пројекат могуће реализовати, уз потпис градоначелника или председника општине, али је могуће да га потпише и надлежни орган локалне самоуправе у делатности енергетике)

- сагласност Завода за заштиту споменика културе за објекте који су под заштитом

- сагласност власника објекта за све установе које су корисници (ако је потребна)

- месечни рачуни за електричну енергију за период од последњих 12 месеци (скенирано и обједињено у један pdf документ)

- пројекат изведеног објекта (уколико постоји)

- фотографије тренутног стања објекта, крова и разводног ормана

**\*НАПОМЕНА:** **Предмер и предрачун** је документ који издаје одговорни пројектант и који треба да садржи нужне параметре за постављање соларних панела, а све у складу са Законом о коришћењу обновљивих извора енергије и пратећом Уредбом о критеријумима, условима и начину обрачуна потраживања и обавеза између купца-произвођача и снабдевача.

**Израда пројектно-техничке документације биће финансирана у оквиру буџета пројекта оним апликантима чији пројекти добију средства по овом конкурсу.**

**Сви трошкови прибављања дозвола, мишљења, прикључак на дистрибутивну мрежу и други трошкови који су обавезни да би се пројекат реализовао у потпуности, биће финансирани у оквиру буџета пројекта оним апликантима чији пројекти добију средства по овом конкурсу. \***

**\*Погледајте детаљно документ Упутство за учешће у конкурсу.**

**Који је начин пријаве?**

Предлог пројекта са пратећом пријавном документацијом се доставља **искључиво** путем мејл адресе: [zajednicizajedno@nis.](mailto:zajednicizajedno@nis.)rs

**Мејл именовати** на латиничном писму без квачица и наводника:

ZZ2024\_Prijava na konkurs\_grad\_nazivustanove

**Фајлове именовати:**

пријавни формулар: PFgrad\_ nazivustanove

предмер и предрачун: PDgrad\_nazivustanove

образац буџета: OBgrad\_ nazivustanove

овлашћење за координатора: OKgrad\_ nazivustanove

изјава: IZgrad\_nazivustanove

рачуни за струју: REDSgrad\_nazivustanove

пројекат изведеног објекта: PIOgrad\_nazivustanove

идејни пројекат: IDPgrad\_nazivustanove

сагласности: SG1grad\_nazivustanove, SG2grad\_nazivustanove

фотографије: шаљу се у .jpeg или .jpg формату без .zip и .rar фајлова

**Пријаве послате на било који други начин осим електронским путем на наведену мејл адресу неће бити разматране.**

**Компанија не преузима одговорност за послате, а недоспеле пријаве.**

Компанија се обавезује да, у року од најмање 3 (три) радна дана, потврди пријем пријаве сваком подносиоцу пријаве. У случају да не добијете потврду у назначеном року, молимо да се информишите путем телефона на број 060/0212260.

**НАПОМЕНА:** **величина мејла** са пратећом пријавном документацијом не сме да буде већа од **15 MB.** Уколико документација прелази 15 MB, иста се шаље у два или више мејлова и тада се додатни мејлови именују: DODATAK1grad\_nazivustanove

**Укупно је за градове и општине опредељено:**

|  |  |  |  |
| --- | --- | --- | --- |
| Београд | 23.000.000 | Чачак | 9.000.000 |
| Кикинда | 19.000.000 | Србобран | 8.000.000 |
| Нови Сад | 17.000.000 | Кањижа | 8.000.000 |
| Панчево | 16.500.000 | Пожаревац | 5.000.000 |
| Зрењанин | 16.000.000 | Житиште | 5.000.000 |
| Ниш | 6.000.000 | Нови Бечеј | 7.000.000 |
| Велико Градиште | 5.000.000 | **УКУПНО:** | **144.500.000** |

Комисија током селекције, након увида у комплетну пројектну документацију, може да сугерише ревизију предложеног буџета и Носиоцу врати пројекат на корекцију у складу са тим.

**Који су основни критеријуми за подршку пројектима?**

- Техничка исправност пријавне документације

- Пријавни формулар

- Оправданост буџета у односу на предлог пројекта

- Да објекат не подлеже елиминацији ни по једном од критеријума наведених у Упутству за учешће у конкурсу\*

**\*Напомена:** **молимо да детаљно погледате Упутство за учешће у конкурсу**

**Како изгледа процес селекције пројеката?**

**Први круг селекције**: У својству Консултанта, организација „Центар за развој лидерства“ врши предселекцију која обухвата: проверу техничке исправности и комплетност пријавне документације, испуњеност услова Конкурса и анализу усклађености са циљевима Програма. На основу тих критеријума, Консултант доставља Комисији за избор пројеката све пристигле пријаве са сажетком пројектне идеје и препоруком за други круг селекције.

**Други круг селекције:** Други круг селекције може да подразумева обилазак установа које уђу у други круг (по процењеној потреби), додатне разговоре путем телефона, размену додатних информација путем мејла, а ради увида у стање на терену у циљу обухватнијег сагледавања потреба описаних у пријавном формулару и изводљивости реализације предложеног пројекта.

**Завршни круг селекције**: На основу свих процена из оба круга селекције, Комисија за избор пројеката коју чине представници Компаније, представници локалних самоуправа, Министарства рударства и енергетике и Министарства заштите животне средине, доноси одлуку о пројектима који ће бити подржани у оквиру програмског циклуса „Заједници заједно 2024“.

**На који начин ће бити објављени резултати о избору пројеката за подршку?**

Резултати о избору пројеката за подршку биће објављени на сајту компаније НИС <https://www.nis.rs/zajednici-zajedno/> и сајтовима локалних самоуправа учесница у Програму.

Јавно ће бити објављене само информације о подржаним пројектима.

Одлука о подржаним пројектима је коначна и против ње се не може изјавити приговор. Компанија неће давати додатна образложења у вези са вредновањем сваког појединачног пројекта који није подржан, као ни објављивати информације о рангирању пријављених пројеката.

**На који начин се обављају консултације у вези са пријавом пројеката?**

Током трајања Конкурса биће отворени канали комуникације са заинтересованима путем мејла и телефона.

Телефонске консултације ће се обављати сваког радног дана у периоду од 10 до 18 часова.

Контакт особа: Љубица Максимовић, тел: 060/0212260

e-mail: [zajednicizajedno@nis.rs](mailto:zajednicizajedno@nis.rs)

**Који је рок за пријаву на Конкурс?**

**Конкурс траје од 8. јула 2024.** **до 13. септембра 2024.** **године до 16 часова**.

**Резултати ће бити објављени до 18. октобра 2024.** **године.**

**Који је период реализације пројекта?**

Пројектне активности треба планирати тако да почињу **од дана уплате средстава**. Финансијска средства биће уплаћена након потписивања појединачних уговора са носиоцима пројеката (**новембар/децембар 2024. године**).

Све активности предложене пројектом морају се **реализовати до 1. децембра 2025. године.**

Мониторинг и евалуација свих појединачних активности пројеката ће се обављати континуирано током целог периода реализације.

**ВАЖНА НАПОМЕНА: Након истека рока за реализацију пројеката, компанија НИС не сноси трошкове одржавања, сервисирања и заштите извршених радова**

**Које су обавезе носилаца подржаних пројеката?**

Одговорно лице у име установе која конкурише преузима одговорност за тачност свих достављених података из пријаве. Уколико се утврди да су подаци у пријави нетачни, пријава ће бити одбачена. Комисија задржава право да од подносиоца пријаве затражи додатну документацију.

Обавезе носилаца пројеката којима је одобрено финансирање ближе се одређују [Уговором о финансирању пројеката](http://zajednicizajedno.nis.eu/assets/files/DRAFT_Ugovor_o_finansiranju.doc). Носилац пројекта има обавезу да реализује пројекат на начин како је то описано у предлогу пројекта који је усвојила Комисија и добијена средства користи искључиво наменски у складу са усвојеним буџетом.

Носилац пројекта је у обавези да редовно извештава Компанију о статусу реализације пројекта и финансијским токовима, и то путем редовног месечног извештаја сваког 5. у месецу за претходни месец (уз фото и видео документацију уколико постоји) и завршног извештаја који се подноси најкасније 30 дана од дана завршетка пројекта.

Носиоци пројеката могу да планирају активности у циљу информисања јавности о пројекту, али су у обавези да о томе обавесте Компанију најмање 20 дана пре планираног датума за промоцију, као и да се придржавају смерница за комуникацију у погледу употребе компанијског обележја и истицања видљивости/подршке Компаније у реализацији пројекта. О сваком предлогу промоције се одлучује посебно, у комуникацији и уз сагласност Компаније.

Уколико Носилац пројекта не испуњава обавезе дефинисане Уговором или се утврди ненаменско трошење средстава, Компанија може захтевати раскид Уговора и повраћај дела или целокупног износа уплаћених средстава.

**Додатне информације**

Организација „Центар за развој лидерства“ ће, у својству Консултанта, имати увид у комплетну пројектну документацију на основу чега може контактирати подносиоце пријава за све додатне информације и допуну докумената.